OKRESNÁ PROKURATÚRA KOŠICE II 
Mojmírova 5, 040 46 Košice 1

Číslo: 2 Pv 258/14/8803	Košice II 25.01.2016 
EEČ: 2-64-83-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX II zo dňa 25.1.2016 spisová značka 2 Pv 258/14/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v Košiciach, na ulici Humenskej č. 45, na 8 poschodí, bez súhlasu Východoslovenskej distribučnej a.s., dňa 21.08.2013  v rozvodnej skrini JOB HRE VIII uvoľnil elektromer číslo 282 29 89 a do svorkovnice zasunul obvodový vodič, čím došlo k odberu elektriny v rozsahu 1350 kWh bez uzavretej zmluvy, čím takto spôsobil spoločnosti Východoslovenská distribučná a.s. škodu na majetku 283,92,- €. 

Uznesením prokurátora Okresnej prokuratúry XXXXX II zo dňa 25.1.2016, spisová značka 2 Pv 258/14/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátorky Okresnej prokuratúry XXXXX II sp. zn. 2 Pv 258/14/8803- 7  zo dňa 25.07.2014, ktoré nadobudlo právoplatnosť dňa 15.08.2014, bolo trestné stíhanie vedené proti obvinenému XXXXX  v zmysle § 216 ods. a/, b/, c/, Trestného poriadku podmienečne zastavené a obvinenému bola uložená skúšobná doba v trvaní 12 (dvanásť) mesiacov za prečin krádeže podľa § 212 odsek 2, písmena e) Trestného zákona  na tom skutkovom základe, že
v Košiciach, na ulici Humenskej č. 45, na 8 poschodí, bez súhlasu Východoslovenskej distribučnej a.s., dňa 21.08.2013  v rozvodnej skrini JOB HRE VIII uvoľnil elektromer číslo 282 29 89 a do svorkovnice zasunul obvodový vodič, čím došlo k odberu elektriny v rozsahu 1350 kWh bez uzavretej zmluvy, čím takto spôsobil spoločnosti Východoslovenská distribučná a.s. škodu na majetku 283,92,- €.

Poškodená strana si v trestnom konaní neuplatnila nárok na náhradu škody, nakoľko obvinený uhradil škodu ešte počas priebehu trestného konania a preto o nej prokurátor ani nerozhodoval.

Z odpisu registra trestov som zistil, že obvinený sa v skúšobnej dobe podmienečného zatavenia trestného stíhania nedopustil trestného činu a podľa správy z Obvodného úradu XXXXX ani priestupku.
Z vyjadrenia miestneho úradu Mestskej časti XXXXX – Západ je zrejmé, že obvinený sa nedopustil žiadneho protispoločenského konania.

Z lustrácie Generálnej prokuratúry bolo zistené, že obvinenému, počas skúšobnej doby nebolo vznesené obvinenie a nebol odsúdený za žiadne trestný čin.   

Z vyššie uvedeného vyplýva, že obvinený v priebehu skúšobnej doby viedol riadny život, nakoľko sa nedopustil  žiadneho protispoločenského konania.

Z uvedených dôvodov som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Jozef Sonderlich
prokurátor